**Інтэрвенцыя ў Гамбію**, пад кодавай назвай «Аперацыя аднаўлення дэмакратыі» — ваенны канфлікт паміж некалькімі краінамі Заходняй Афрыкі і Гамбіяй, справакаваны адмовай прэзідэнта Гамбіі Яя Джамэ падаць у адстаўку пасля перамогі Адамы Бэрау на прэзідэнцкіх выбарах 2016 года.

Удзельнікі
----------

З боку ЭКАВАС у аперацыі прынялі ўдзел узброеныя сілы Сенегала, Ганы і Нігерыі. Нігерыя таксама дала самалёты і караблі. Паводле некаторых дадзеных, да аперацыі могуць далучыцца вайскоўцы з Малі і Тога. Армія Гамбіі не збіраецца ўмешвацца ў палітычную спрэчку. Пра гэта заявіў начальнік штаба ўзброеных сіл Гамбіі генерал Усман Баджа. Аднак некаторыя ваенізаваныя фармаванні, напрыклад дзяржаўная ахова, і найміты заставаліся вернымі Джамэ. Сенегальская паўстанцкая групоўка «Рух дэмакратычных сіл Казаманса» далучылася да прапрэзідэнцкіх сіл, паведамлялася пра сутыкненні на граніцы з Сенегалам.

Уварванне
---------

Эканамічная супольнасць краін Заходняй Афрыкі (ЭКАВАС) вырашыла ўмяшацца ў канстытуцыйны крызіс у Гамбіі 19 студзеня 2017 года і пачаць ваенную аперацыю ў сувязі з тым, што прэзідэнт Гамбіі Яя Джамэ адмовіўся сысці ў адстаўку пасля паразы на прэзідэнцкіх выбарах у краіне .

19 студзеня 2017 года сенегальскія войскі ўварваліся ў Гамбію, каб забяспечыць уладу абранаму прэзідэнту краіны Адаме Бэрау. У гэты ж дзень прэзідэнт Батсваны Ян Кхама заявіў, што яго краіна не прызнае Джамэ кіраўніком Гамбіі.

19 студзеня Савет Бяспекі ААН прыняў рэзалюцыю з заклікам паважаць вынікі выбараў, паводле якіх Адама Бэрау быў прызнаны ў якасці абранага прэзідэнта Гамбіі і заявай аб падтрымцы ЭКАВАС ў яго рашучасці забяспечыць, перш за ўсё палітычнымі сродкамі, павагу да волевыяўлення народа Гамбіі. Аднак рэзалюцыя, па патрабаванні Расіі і Егіпта, не санкцыянавала прымяненне сілы. Па словах прэс-сакратара Дзяржаўнага дэпартамэнта ЗША Джона Кірбі, інтэрвенцыя павінна «стабілізаваць напружаную сітуацыю ў Гамбіі» .

Была ўсталяваная марская блакада Гамбіі, у якой прыняў удзел найноўшы карвет ВМС Нігерыі NNS Unity. У першыя гадзіны наступу сутыкненні мелі месца ў раёне прыгранічнага пасёлка Канілаі, роднага горада Джамэ, паміж сенегальцамі і падкантрольнымі прэзідэнту сіламі РДСК. ВПС Нігерыі быў нанесены шэраг ракетна-бомбавых удараў па лаяльным Джамэ армейскім падраздзяленням, да якіх далучыліся прыхільнікі Руху дэмакратычных сіл Казаманса. Па словах палкоўніка арміі Сенегала Абду Ндзіае, бамбардзіроўкай была нанесена «значная шкода» паветраным, наземным і марскім аб'ектам узброеных сіл Гамбіі .

Пасля гэтага Сенегал часова спыніў свой наступ, даўшы магчымасць Джамэ падаць у адстаўку да поўдня 20 студзеня. Аднак нігерыйскія выведвальныя самалёты нават у гэты час няспынна кружылі над тэрыторыяй Гамбіі.

21 студзеня Джамэ паведаміў, што адмаўляецца ад барацьбы за ўладу. У заяве, паказанай па мясцовым тэлебачанні, ён сказаў, што ў Гамбіі не павінна быць праліта ні кроплі крыві. Потым ён сеў у самалёт, які паляцеў у сталіцу Гвінеі Канакры .

26 студзеня абраны прэзідэнт Адама Бэрау вярнуўся ў Гамбію з Сенегала і прыступіў да выканання абавязкаў прэзідэнта. 2500 ваеннаслужачых краін ЭКАВАС часова засталіся ў Гамбіі .

Зноскі
------

1. ↑  Yahya Jammeh says he will step down in The Gambia
2. ↑  Джамме согласился уйти с поста главы Гамбии
3. ↑  Senegal troops move to Gambia border as Jammeh faces ultimatum (18 January 2017).
4. ↑  Military intervention looms as Jammeh clings to power **(нявызн.)**.
5. ↑  *Kwanue, C. Y.*. Gambia: Jammeh 'Imports Rebels' **(нявызн.)** (18 студзеня 2017). Праверана 19 January 2017.
6. ↑  *AfricaNews*. ECOWAS okays military intervention in Gambia, joint troops stationed at border **(нявызн.)** (19 студзеня 2017).
7. ↑  Senegal army says regional force has launched strikes in Gambia **(нявызн.)**. Праверана 19 January 2017.
8. ↑  Gambia crisis: Senegal troops 'enter' to back new president **(нявызн.)** (19 студзеня 2017).
9. ↑  New Gambia President Adama Barrow takes oath in Senegal **(нявызн.)**.
10. ↑  Совет Безопасности и Генеральный секретарь ООН признали Адаму Барроу в качестве президента Гамбии **(нявызн.)** (19 студзеня 2017).
11. ↑  UN Security Council unanimously backs ECOWAS action in The Gambia **(нявызн.)** (19 студзеня 2017).
12. ↑  Госдеп США «одобряет» вторжение Сенегала в Гамбию **(нявызн.)** (19 студзеня 2017).
13. ↑  Операция «Восстановление демократии» **(нявызн.)** (20 студзеня 2017).
14. ↑
15. ↑  Операция «Восстановление демократии» **(нявызн.)** (20 студзеня 2017).
16. ↑  «Восстановление демократии»: Войска ЭКОВАС нанесли ракетные удары по Гамбии **(нявызн.)** (20 студзеня 2017).
17. ↑  West African nations halt Gambia operation to allow mediation **(нявызн.)** (19 студзеня 2017).
18. ↑  Президент Гамбии, долго не желавший расставаться с властью, покинул страну
19. ↑  Новый президент Гамбии вернулся в страну после конфликта с бывшим главой государства **(нявызн.)**, *NEWSru.com* (26 студзеня 2017).
20. ↑  Carley Petesch.  Throngs cheer new president's triumphant return to Gambia **(нявызн.)**, *Washington Post* (26 January 2017). Праверана 26 January 2017.